Publication: Magyar Közlöny
Issue: MK-2009-144 (Year: 2009, Number: 144)
Era: 2004-2010
Section: 16. számú melléklet a 21/2009. (X. 9.) PM rendelethez
Paragraph Index: 1079

1. A 16. számú melléklet IV. pontjában az 1997-06 Vállalatgazdálkodási feladatok követelménymodulon belül a Feladatprofil cím alatti szövegrész helyébe a következõ rendelkezés lép: „Feladatprofil – Alkalmazza a legfontosabb gazdasági-jogi elõírásokat (jogszabályok, egyezmények, egyéb elõírások). – Alkalmazza a jogszabályokhoz való hozzáférés módszereit, technikai eszközeit. – Betartja a szervezetek belsõ rendjének, szabályzatainak jogi kereteit. – Betartja azokat az alapvetõ fontosságú jogszabályokat, melyek a gazdálkodás fõbb kereteit meghatározzák. – Felismeri a marketing funkció tartalmát, szerepét, a marketingstratégia kialakításának folyamatát. – Értelmezi a gazdasági fogalmakat, felismeri a mikro- és makrogazdasági összefüggéseket, az üzleti környezet összetevõit és hatásait. – Jellemzi az üzleti vállalkozások mûködését, ismerteti a vállalkozások stratégiájának jelentõségét, folyamatát, alkalmazható módszereit. – Meghatározza az innováció, a logisztikai rendszer mûködését, folyamatait, alkalmazott módszereit. – Meghatározza a vezetõk helyét, szerepét a szervezetekben, ismerteti a vezetõi munka összetevõit; a döntéshozatalt és a vezetés feladatrendszerét. – Megismeri a vállalkozások szervezeti rendszerét, a szervezetek alkotórészeit, felépítésüket, típusait. – Megismeri az emberi erõforrás tartalmának, összetevõinek rendszerét a vállalkozásoknál. – Jellemzi a humán stratégia tartalmát, megismeri a munkaerõ és bérgazdálkodás feladatait. – Átlátja az emberi erõforrás-gazdálkodás fõbb tevékenységeit, vállalkozásoknál alkalmazható legfontosabb módszereit. – Felismeri a cégnyilvántartás, cégnyilvánosság releváns szabályait. – Felismeri a csõdeljárás, a felszámolási eljárás, valamint a végelszámolás jogszabályi elõírásait. – Betartja a közbeszerzési eljárások jogi kereteit. – Megismeri a legjellemzõbb EU-s szabályokat és iránymutatásokat a vállalkozások mûködésében. – Jellemzi az EU legfontosabb intézményeit, azok jogállását, hatáskörét.” „Személyes kompetenciák: – Döntésképesség. – Rugalmasság. – Megbízhatóság. – Önállóság.”

Source: https://magyarkozlony.hu/hivatalos-lapok/c8635490e71523322b39600c99515890e1d1a6ec/dokumentumok/fac161e9091d5d7c15599cb6697e38198640cacf/letoltes